Държавен вестник, бр. 93, 2013 г., стр. 15

БРОЙ  93	
Д Ъ Р Ж А В Е Н  В Е С Т Н И К 	
СТР.  15  
7. осъществява и обезпечава функционалната 
взаимовръзка между отделните администра­
тивни единици, главното управление на пред­
приятието и клона – териториално поделение.
(3) При отсъствие на директора той се за­
мества от служител на териториалното поделе­
ние, за който с писмена заповед е определен 
обемът на правомощията.
Раздел Х
Организация на работа
Чл. 36. (1) Продължителността на работното 
време на служителите е 8 часа дневно и 40 
часа седмично при 5-дневна работна седмица.
(2) Дирекциите „Ръководство на корабния 
трафик – Черно море“ и „Обслужване на ко­
рабния трафик – река Дунав“ осигуряват дено­
нощно предоставяне на услуги за управление 
на трафика и информационно обслужване на 
корабоплаването и бреговата станция. Работ­
ното време и смените на работа в дирекциите 
се утвърждават от генералния директор по 
предложение на директорите на дирекциите.
(3) Териториалните поделения организират 
събиране на пристанищните такси по чл. 103в 
ЗМПВВППРБ и Тарифата за пристанищните 
такси, събирани от Държавно предприятие 
„Пристанищна инфраструктура“. 
Чл. 37. (1) Документите, изпратени до пред­
приятието от държавни органи, от юридически 
или физически лица, се завеждат в деловод­
ството на главното управление, съответно в 
териториалните и самостоятелните поделения.
(2) При завеждането на документите се 
извършва проверка за наличието на всички 
материали, посочени в тях, и се образува слу­
жебна преписка.
Чл. 38. (1) Служебните преписки подлежат 
на насочване според адресата или съдържа­
нието им.
(2) Насочването на служебните преписки 
се извършва от генералния директор и/или от 
заместник генералния директор и от дирек­
тора на териториалното или самостоятелното 
поделение.
Чл. 39. (1) Генералният директор разпределя 
служебните преписки с резолюция до заместник 
генералния директор, както и до съответните 
административни единици и ръководители на 
звена, които са на негово пряко подчинение. 
Резолюцията съдържа указания, срок за изра­
ботване, дата и подпис.
(2) При възлагане на служебна преписка 
на повече от един служител на първо място в 
резолюцията се изписва отговорният служител 
за нейното изпълнение.
(3) Служебните преписки се разпределят 
за работа веднага след постъпването им в 
предприятието.
(4) С цел да се осигури съгласуваност и 
оперативност по дейности, отнасящи се до две 
или повече структурни звена, ръководителите 
им осигуряват обща координация, субординация 
и взаимни инструкции за пряко взаимодейст­
вие по въпроси от смесена компетентност, 
като водещото звено обобщава окончателното 
становище.
Чл. 40. Изходящите от предприятието доку­
менти се съставят в не по-малко от 2 екзем­
пляра. Единият екземпляр съдържа инициалите 
и подписа на служителя, изготвил документа, 
и на ръководителя/ите на съответното звено, 
като се посочва и датата.
Чл. 41. Служителите в предприятието изпъл­
няват възложените им задачи точно, добросъ­
вестно и безпристрастно в съответствие с бъл­
гарското законодателство и носят отговорност 
пред прекия си ръководител за изпълнението 
на работата в съответствие с длъжностната им 
характеристика.
Чл. 42. (1) В изпълнение на функциите и 
поставените задачи административните единици 
и звената в главното управление и в територи­
алните и самостоятелните поделения изготвят 
планове, програми, становища, отчети, доклади, 
докладни записки, анализи, прогнози, оферти, 
инструкции, проекти на решения, отговори и 
други по конкретни въпроси и вътрешни актове.
(2) Генералният директор на предприятието 
в кръга на своите правомощия издава правил­
ници, инструкции и заповеди, а директорите 
на териториалните и самостоятелните поделе­
ния – инструкции и заповеди.
Чл. 43. Ръководителите на структурните 
звена в предприятието осъществяват цялостен 
контрол върху дейността на звеното, както и 
по изпълнението на задачите, произтичащи от 
функционалната им компетентност.
Чл. 44. Пропускателният режим, докумен­
тооборотът, противопожарната охрана и други 
специфични разпоредби, свързани с организа­
цията на работа в предприятието, се уреждат 
с вътрешни правила, инструкции и заповеди.
Чл. 45. (1) За изпълнение на задачи, свързани 
с основните дейности на предприятието, могат 
да бъдат привличани външни сътрудници.
(2) Правата и задълженията на лицата по 
ал. 1 се определят в сключения с тях договор 
от генералния директор след решение на упра­
вителния съвет.
Чл. 46. (1) За образцово изпълнение на 
трудовите си задължения служителите и ра­
ботниците на предприятието могат да бъдат 
награждавани от генералния директор с отличия 
и с парични или предметни награди.
(2) Награждаването на служителите и 
работниците се извършва със заповед на 
генералния директор на предприятието въз 
основа на мотивиран доклад от ръководител 
в главно управление или от директор на те­
риториално или самостоятелно поделение.“
Министър: 
Данаил Папазов
7781